CELEX: 62008CN0412
Language: sk
Date: 2008-09-22 00:00:00
Title: Vec C-412/08: Návrh na začatie prejudiciálneho konania, ktorý podal Finanzgericht Baden-Württemberg (Nemecko) 22. septembra 2008 – Swiss Caps AG/Hauptzollamt Singen

6.12.2008   
            
            
               SK
            
            
               Úradný vestník Európskej únie
            
            
               C 313/14
            
         Návrh na začatie prejudiciálneho konania, ktorý podal Finanzgericht Baden-Württemberg (Nemecko) 22. septembra 2008 – Swiss Caps AG/Hauptzollamt Singen
   (Vec C-412/08)
   (2008/C 313/21)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Finanzgericht Baden-Württemberg
   Účastníci konania pred vnútroštátnym súdom
   
      Žalobkyňa: Swiss Caps AG
   
      Žalovaný: Hauptzollamt Singen
   Prejudiciálne otázky
   
               1.
            
            
               Má sa položka 1517 kombinovanej nomenklatúry [prílohy č. I nariadenia Rady (EHS) č. 2658/87 z 23. júla 1987] (1) vykladať v tom zmysle, že prídavok 10 mg lecitínu, 18,8 mg vitamínu E, 8,2 mg vosku, 8 mg kalcia pantotenátu, 0,2 mg kyseliny listovej a 0,11 mg biotínu k zmesi z 500 mg za studena lisovaného oleja z čiernej rasce (62,5 %, resp. 83,3 %), 38,7 mg sójového oleja a 16 mg koncentrovaného masla je považovaný za také malé množstvo, ktoré nemá vplyv na zaradenie takého prípravku do tejto položky?
            
         
               2.
            
            
               V prípade kladnej odpovede na otázku číslo 1:
               Má sa bod 5 všeobecných pravidiel na interpretáciu kombinovanej nomenklatúry vykladať v tom zmysle, že sa majú obaly kapsúl, ktoré obsahujú vyššie uvedené látky, považovať za obalový materiál?
            
         
               3.
            
            
               V prípade zápornej odpovede na otázku číslo 2:
               Má sa položka 1517 kombinovanej nomenklatúry vykladať v tom zmysle, že obal kapsúl, ktorý pozostáva z 313,97 mg želatínového vývaru (47,3 % želatíny,17,2 % glycerínu, 35,5 % vody), 4,30 mg pasty z 50 % oxidu titaničitého a 50 % glycerínu, ako aj 1,73 mg pasty zloženej z 25 % chinolínovej žltej a 75 % glycerínu, vedie k vyňatiu vyššie popísaných kapsúl z tejto položky?
            
         
      (1)  Ú. v. ES L 256, s. 1; Mim. vyd. 02/002, s. 382.